จั่วหัวเป็นภาษาเหนือ เขียนถูกป่าวไม่แน่ใจนะคะ อิอิ ฟังๆ กลุ่มแฟนเค้าพูดๆกันแล้วจำมาค่ะ 
มาธีมอาหารเหนือค่ะ. กลุ่มเค้าอยากกิน อาหารเหนือก็ต้องคนเหนือทำเนอะ ชื่อร้านครัวพะเยาค่ะ ออเดอร์กลับบ้านมาทานกัน มีเมนูไรบ้างตามมาดูกั นเลยค่ะ
****ตำมะหนุน 60 บ 
เป็นขนุนอ่อนเอาไปต้มจนนิ่ม ปรุงกับพริก ข่า หอมแดง และอีกหลายอย่าง เจ้านี้ใส่มะเขือเทศด้วย รสชาติจะมันๆจากขนุนและมีความเผ็ดจากเครื่องปรุง เค็มนิดๆ และหวานหน่อยๆจากมะเขือเทศ เผ็ดนำค่ะ แต่อร่อยดีอ่ะ ทานกับข้าวเหนียวอร่อยทวีคูณ
****ลาบคั่ว 80 บ
เป็นลาบหมูค่ะ ต่างจากลาบอีสานนะคะ มีแบบดิบกับสุก คนเหนือเค้ากินดิบกัน แต่เราขอสุกค่ะ เค้าจะเอาไปคั่วกับเลือดผัดให้สุก ใส่เครื่องในด้วยมีตับไส้ประมาณนี้ บางร้านจะเอาเครื่องในไปทอดจนกรอบ ซึ่งส่วนตัวเราชอบมาก เวลากินมันมีหลายเทคเจอร์อยู่ในปาก ฟินกันไป แต่ร้านนี้เอาเครื่องในไปต้มค่ะ แต่ทำออกมาดีค่ะ รวมๆแล้วเวลาทานรสชาติกลมกล่อมซี่ดซ้าด
****แก๋งอ่อมเนื้อ 90 บ
เราไม่ได้กินเมนูนี้นะคะเพราะไม่กินเนื้อค่ะ แต่จาวเหนือเค้าบอกว่าอร่อย เนื้อเปื่อยนุ่มมากค่ะ
****หมูทอดเกลือ. ประมาณ 80 มั้ง จำมะได้
เค้าแนะนำว่าอร่อย ก็เลยสั่ง ทอดออกมาดีค่ะ กรอบนอกนุ่มใน เป็นหมูติดมันด้วย ตอนแรกเค้าให้ซอสพริกมา แต่คุณแฟนถามหาน้ำพริกข่าเพราะอยากเอาไปจิ้ม เราลองแล้วมันเข้ากันดีเหมือนกันนะคะ. ตัดเลี่ยนตัดความเค็มของตัวหมู
****น้ำพริกข่า (พี่เค้าใจดีแถมมาให้ชิมให้จิ้มกับหมูทอด)
เป็นน้ำพริกของทางเหนือ เอาไว้จิ้มกับพวกเนื้อประเภทต่างๆ ทางร้านใส่พริกมาเยอะมากๆๆค่ะ แฟนลองชิมและติชมไปนิดนุงว่าพริกเยอะกว่าข่า รสข่ายังไม่ออก เท่านั้นแหละ พี่เค้าจัดข่าตำกับน้ำพริกมาให้แบบจัดเต็ม แหล่มเลยค่ะ
มีผักแกล้มกับแคปหมูมาให้ใส่ลาบกับตำมะหนุนด้วย ทางร้านทำอาหารจานต่อจานนะคะไม่ใช่ทำใส่ถาดทิ้งไว้ ที่ร้านมีที่นั่งกินด้วยจ้า
โดยรวมแล้วลงความเห็นโดยชาวเหนือและตัวเราด้วย. ให้ 3.5 ดาว เจ้า